بيقع دير الشهيد العظيم فيلوباتير مرقوريوس أبي سيفين في مصر القديمة مركز الفسطاط القديم وهو من أديرة الراهبات وكان الدير منعزل تماما ويحيطه من الخارج سور عال.معظم المؤرخين اللى وصفوا الدير اعتبروا أن مجمع الكنائس الموجود بجوار الدير جزء من الدير. كان الدير معروف فى الماضى باسم دير أبي سيفين للبنات أو دير البنات بحارة البطريرك بدرب البحر وترجع التسمية لان الدير من انشائه لغاية أوائل القرن 19 كان مطل علي شاطئ النيل المعروف بساحل الشعير...ولما انحسرت مياه النيل بابتدريج فبقا يبعد عن منطقة الدير بحوالي 600 متر تقريبا أما تسمية حارة البطريرك فترجع لوجود مقر البطريركية بكنيسة الشهيد أبي سيفين الأثرية الموجودة بجوار الدير الحالي من سنة 1526 لسنة 1797 م اتبنت الكنيسة قبل القرن السادس الميلادي واتكرست علي اسم القديس أبي سيفين اللى ينتسب الي عيله عريقة غنيه وكان ضابط في الجيش الروماني واستشهد سنة 250م في عهد الامبراطور داكيوس الوثني بسبب اعتناقه للمسيحية ورفضه عبادة الاوثان ,وتظهر صورة القديس في زي الجندي راكب حصان وبيشهر سيفين فوق رأسه ويدوس على يوليانوس الجاحد بحصانه وده لانه بعد سنين كتيرة علي استشهاده ارسله الله لحرب قتل فيها يوليانوس.